
PARIZO, LA URBO DE LA XVa SAT-KONGRESO 


Feliĉa la vivuP Tarinta bel-vojaĝon... 

Por post reven*, per sperl' plenega k per saĝo, 
En familia rond' pasigi pluan aĝon. 

Honsar (Honsard) (1524-1585). 


Enkondukante per ĉi-supraj versoj 
de la raalnova franca poeto mian 
priskribon de la venontjara kongres- 
urbo, mi faras alvokon al via prudento 
k al via monujo, karaj legantoj ! 
Car por ektrovi, ĉu la sperto de la 
malnova poeto estas ĝusta, necesas 
ekdecidi pri la vojaĝo al Parizo, ĝin 
prepari, aliĝi la Kongreson, pagi la 
kongres-kotizon k fine ŝpari la bezon- 
atan sumon, por povi entrepreni la 
vojaĝon. Kaj ne nur por kolekti bel- 
ajn vojaĝ-impresojn, faru tiun vian 
decidon, sed antaŭ ĉio faru ĝin kiel 
SAT-ano, kiu deziras labori 
por sia idealo. Pripensu, ke 
via ĉeesto ĉe la 15-a Kon- 
greso de nia tutmonda 
asocio en la nuna tempo 
pli ol iam estas grava k 
valora manifestacio : ĉia 
persona partopreno havos 
sian pezon. Kaj la profito 
estas kolektiva k ankaŭ 
individua. Tio ne estas 
novaĵo cetere por tiuj, 
kiuj jam partoprenis en 
SAT-kongresoj, sed por 
novuloj, ankoraŭ hezitan- 
•aj, ĝi estu dirita emfaze 
ci tie. 

La fono de la 15-a Kon- 
greso estas admirinda. 

1’arizo estas unu el tiujl 
mond-urbegoj, en kiuj kon- 
centriĝas trezoroj de civilizo dejarcen- 
Loj, je ĉiuj vidpunktoj k en ĉiuj fakoj 
de la homa aktiveco. Moderna grand- 
urbo ankaŭ, en kiu amasiĝas multe da 
mizero k ĉifoneco flanke de la miloj 
'•a luinegoj, kiujn disĵetas lukso, 
mondumo, malŝparemo de diboĉuloj 
popola facilanimeco. Mi demandas 
"'in kelkfoje, kio faras Parizon tiom 
■lloga por fremduloj. La amuzejoj ? 
La monumentoj k muzeoj ? La popola 
; mimstato ? Eble ĉio kune faras sur 
v izitanton originalan k agrablan im- 
preson. Sed ni diferencigu tamen inter 
kategorioj da vizitantoj. 


Certe ia kategorio de vojaĝantoj 
kun plenaj monujoj ĉefe estas altirata 
de la amuzejoj k diboĉejoj divers- 
gradaj k diversrangaj ; krome iuj 
eble sentas admiron por la kosmopol- 
iteco de I’ Latina kvartalo k la origin- 
aleco de Montmartro. Sed la klas- 
konscia laboristo, venanta kiel tur- 
isto, serĉas kompreneble alian asp- 
ekton de Parizo, kiam li trafas la 
urbegon : li serĉas sekvi la Historion 
ĉe la murŝtonoj k konstruoj, li pensas 
pri la Bastiljo k la granda Revolucio 
de 1789, en kiu lasta tiom da ideoj 

Parizo. — La malnova intern-urbo kun la katedralo 
« Nia Sinjorino » k brako de la Senrivero. 


karaj al li estis propagandataj ; k 
aparte li pensas pri la Komuno de 
1871, en kiu fiuis la laborista sango 
torente sur la stratoj de Parizo. Kaj 
se la inteligenta burĝa kosmopolito 
eble serĉas en Ia studo de la franca 
Ilistorio trajtojn k gestojn, utilajn 
al li por instruo ĉe la propra nacio, 
la sennacieca . laboristo deziras en 
Parizo la intiman kontakton kun 
homoj, kiuj trovis sur la Pariza 
grundo sian batallokon. Ĉar se la 
Parizo de 1’pasinto vidis multajn 
gravajn k pasiajn scenojn, la Parizo 
de la nuntempo vidis la 6-an de 


februaro 1934, en kiu la faŝistoj 
minacis la demokratajn instituciojn 
de la franca respubliko k kun ĝi 
ĉiujn ankoraŭ ekzistantajn liberojn, 
inter kiuj ne plej malgravas la gazet- 
k parol-libero. 

En Parizo oni trovas, kiel en Lon- 
dono aŭ Berlino aŭ Amsterdamo, tre 
kontraste unu apud la alia belajn k 
malbelajn kvartalojn, komfortajn k 
mizerajn. loĝejojn. La okcidentaj 
kvartaloj nete distingiĝas kiel burĝaj, 
kun larĝaj aerumitaj avenuoj k park- 
oj ; sed eĉ ĝis la Iaboristaj kvartaloj 

oni trovas la klopodojn 
plibeligi la urban aspekton, 
per malkonstruado de do- 
maĉoj k ekstarigo de novaj, 
belaspektaj, modernaj do- 
megoj. Tamen oni devas 
noti, ke la luprezo por la 
novaj domoj estas treege 
alta k trans la pagpovo de 
proletoj. 

Parizo havas belan ĉirk- 
aŭaĵon, arbarojn, valojn, 
montetojn, riverbordojn. 
Sed por fari agrablajn eks- 
kursojn, oni devas veturi 
malproksimen, pro tio ke 
ekzistas granda kordono el 
ĉirkaŭurboj ofte tre dense 
loĝataj, kiujn oni devas 
unue trapasi por atingi la 
kamparon. Tiuj ĉirkaŭ- 
urboj administre ankoraŭ estas mem- 
staraj k pro tio, ke loĝas en ili ĉefe 
laboristoj, ili ofte troviĝas sub social- 
ista aŭ komunista gvidado (ekzemple: 
St.. Dionizio, Malakofo, Vilĵuifo, Pjer- 
fito, Banjoleto, Ivrio, Bulonjo-ĉe- 
Sejno, por citi nur kelkajn). Tiuj 
antaŭurboj verŝajne delonge estus 
enkorpigitaj al Parizo, se ne la fort- 
ikaĵa zono estus severe riglinta la 
centran urbon de ekstere (Oni nur 
antaŭ kelkaj jaroj komencis fordetrui 
la remparojn, sur kiuj nun konstru- 
iĝas modernaj domaroj). 

En Parizo mem la urbestraro havas 

reakcian plimulton — ĝi havas la 
plej reakcian urbestraron el ĉiuj 
eŭropaj grandurboj. Car la amaso de 
1’ laboristaro loĝas eksterurbe, kie 
ankaŭ troviĝas ĉefe la grandaj fabr- 
ikoj, k interne do superpezas ia aro 
da parazitoj apud etaj komercistoj 
k memstaraj metiistoj —, kategorio, 
kiu en Francio ankoraŭ forte batalas 
por sia ekzistorajto. 

Parkoj k publikaj ĝardenoj trov- 
iĝas ĉie, atingeblaj ankaŭ por prolet- 
oj, k ĉiu povas dimanĉe, sen elspezi 
pli ol sumeton por la subtera fervojo, 
atingi la Arbarojn de Vinceno, de 
Sankta Klu, de Bulonjo, por ĝui tie 
relative freŝan aeron. En someraj 
dimanĉoj tiuj arbaroj estas tiom 
invadataj, ke eĉ estas malfacile trovi 
liberan razenspacon por ripozo. 

■|E n ĉi tiu konciza artikolo mi ne 
povas pritrakti multajn detalojn. 
Tamen estu dirite rilate la komunik- 
ilojn, ke la subtera fervojo (nomata : 
Metro) kun retaro tra la tuta urbo, eĉ 
kelkloke ĝis la antaŭurboj, estas la 
plej malkara k plej rapida trans- 
portilo k precipe rekomendinda ĉe 
iongdistancaj vojaĝoj. La aeruinado 
bedaŭrinde ne estas unuaranga. Se 
oni vojaĝante deziras vidi ion, oni uzu 
la aŭtobusojn. Ci tiuj estas tre kom- 
forte |instalitaj, sed oni ne povas 
esperi ĉiam akiri sidlokon, precipe 
dum la ferm- k maiferm- horoj de la 
fabrikoj, magazenoj, bankoj k kont- 
oroj. Cetere ekzistas du klasoj, kiel 
ankaŭ ĉe la subtera fervojo. La 
aŭtobusoj estas pli k pli multigataj, 
ĉar anstataŭe oni malaperigas la 
tramojn k eĉ la urban ringfervojon — 
arkaiĝintaj komunikiloj por urbo 
kiel Parizo, kie tramo sur reloj estas 
absoluta trafik-malhelpilo. 

Rimarkinda estas la multnombreco 
da kafejoj, restoracioj k hoteloj. 
Precipe la unue nomitaj abundas, k 
escepte la vintrajn monatojn, inultaj 
klientoj garnas la rondajn tabletojn 
starigitajn ekstere sur la trotuaroj, 
kun la kutima ornamaĵo : sifono kun 
distilita akvo. Ci lasta estas aldonata 
al aperitivoj multe ŝatataj de la pariz- 
anoj, ne laste la laboristoj. Da restor- 
acioj k hoteloj ekzistas ĉiuprezaj k 
ĉiukvalitaj. Ne multaj estas veget- 
araj, tamen ĝuste ĉe ĉi lastaj oni ofte 
povas trovi esperantistojn. En Parizo 
oni povas nutri sin laŭ sia speciala 
nacia gusto. Italaj restoracioj estas 
speciale multnombraj. Kaj, precipe 
en la Latina kvartalo, troviĝas ankaŭ 
rusaj, polaj, judaj, hungaraj, germ- 
anaj, ĉinaj k.m.a. naciaj manĝejoj. 

Mi rezignas priskribi ĉi tie la 
multajn vidindaĵojn de la urbego; 
nur rilate du monumentojn aparte 
interesajn por la K-doj,ffpri kiuj 
ekzistas tre ofte erarplena imago ĉe 
fremduloj, mi dezirus antaŭaverti la 
vizitontojn : ;1) La Bastiljo mem, 


kiu estis ŝtata malliberejo sub la 
reĝeco k kiu estis detruata de la 
popolo la 14-an de julio 1789, tute ne 
plu ekzistas k nenio pri ĝi estas vid- 
ebla. Sur la placo, kie ĝi staris, leviĝas 
nuntempe la gracia Juli-kolono, star- 
igita honore al la viktimoj de la Julia 
revolucio de 1830, direktita kontraŭ 
Karolo la X-a. — 2) La Muro de 1’ 
Federitoj, kie la blankuloj mortpafis 
plurajn centojn da Komunanoj en 
fino de majo de 1871, troviĝas inlerne 
de la Per-Laŝeza tombcjo (tute en la 
fundo), dum ekslere, en parketo sam- 
noma, unu minuton distance do la 
Sidejo de SAT, estas kontraŭ muro 
memoriga monumento, kiu montras 
virinan figuron, ŝirme etendantan 
siajn manojn antaŭ la viktimoj de la 
glora Muro. 

Se mi ne parolas pri la brilaj post- 
lasaĵoj arkitektaj en la urbobildo el la 
Napoleona k la reĝa epoko, pri la 
Versajla kastelo, ktp., mi ne faras 
tion pro malŝatemo al tiuj artaĵoj 
parte vere altrangaj, sed pro loko- 
manko, k ĉar la simpla promenanto 
tre facile informiĝas pri la signifo de 
tiuj monumentoj dum la vizito mem. 
Ke en Parizo troviĝas ĉiuj registar- 
ejoj, centroj de klerigo : kvin Akad- 
emioj kunigitaj sub la nomo de 
« Instituto de Francio », Universitato, 
ktp., mi ne bezonas speciale mencii. 
Ja la tuta intelekta k arta vivo de 
Francio (apud la politika) havas sian 
fokuson en Parizo. 

La Seno, unu el la ĉefaj riveroj de 
Francio, trafluas Parizon, ne dispart- 
igante ĝin profunde, ĉar multaj arto- 
plenaj ŝtonpontoj interligas la du 
bordojn. Parizo havas 2.891.000 da 
loĝantoj sen siaj antaŭurboj. Kun la 
antaŭurboj ĝi atingas preskaŭ 5 mili- 
onojn da loĝantoj. 

Parizo estas fondita en la Gezara 
epoko de la romanoj, kiuj nomis ĝin 
Lulecia, sur insulo de la Seno, kie 
leviĝas hodiaŭ la katedralo «Nia 
Sinjorino de Parizo». Ekirante de 
tie, la urbo disvolviĝis ioin post. iom 
sur ambaŭ bordoj de la rivero. 

En la laborista movado Parizo 
okupas gravan lokon. Ni citu kelkajn 
faktojn : Kvankam la Revolucio de 
1789 estis esence burĝa revolucio, 
abolanta la privilegiojn de 1’ aristo- 
kratoj k ekleziuloj, — en ĝia dua fazo 
(1792) la revoluciaj popol-amasoj 
ekinfluis la direktadon de la movado. 
Tamen ili ne povis atingi, ke la pro- 
praĵ-rilatoj estu renversataj. La gvid- 
antaj jakobenoj (i.a. Robespjer-Ro- 
bespierre) ne konsentis pri la radikalaj 
sociaj ŝanĝoj postulataj de la meti- 
istaj k laboristaj kluboj, k sub la 
Teroro (1794) viktimiĝis tiom da 
revoluciaj laboristoj k intelektuloj 


kiom da dekstruloj. Sub la gvido de 
Buonaroti k de Babef (Babeuf), dum 
la dekadenco de la Revolucio, form 
iĝis sekret-organizo, kiu laboris por 
la renverso de 1’ Direktorio, kiu celis 
la likvidon de 1’ revolucio. Pro perfido 
de unu kunulo la konspirantoj estis 
kaptataj k gilotinataj. 

Tri jardekojn poste la adeptoj de 
Sensiinon (Saint-Simon), liberala bur- 
ĝo, kiu celis la plibonigon de 1’ sorto 
de la laborularo, vigle agitis (precipe 
ĉe Ia junularo), por renversi la mon- 
arkion ; ili kondamnis ĉefe la familiajn 
privilegiojn (heredrajton) k revis per 
forigo de tiuj privilegioj atingi la 
epokon de I’ socia harmonio. 

En tri tagoj de julio 1830 la labor- 
istoj de Parizo batalis sur la barikad- 
oj, kun la rezulto, ke ili renversis la 
burbonojn (tiama reĝo-dinastio). Ti- 
ujn tamen anstataŭis alia reĝo : 
Ludoviko Filipo, la « burĝa reĝo » de 
Orleana dinastio (1830-1848). Burĝaro 
k proletaro komencis akre distingiĝi 
en tiu periodo, en kiu la laboristoj 
havis tre mizeran vivnivelon. Ludov- 
iko Btan (Blanc) formulis jam klare 
la klasan vidpunkton. En 1843 K. 
Marks alvenis en Parizo. Kvar grand- 
aj sekret-organizoj formiĝis (1830- 
39), kies ĉefoj — inter ili la eminenta 
revoluciulo Aŭgusto Blanki (Blan- 
qui) — preparis la februaran revol- 
ucion de 1848. Blanki pledis por la 
proleta diktaturo. En la revolucio 
de 1848 la proletaro ekstaris unuafoje 
kun propraj postuloj ; dank’ al ĝia 
insisto la respubliko estis proklamata. 
Sed Blanki ne povis efektivigi sian 
ideon, anstataŭi la Provizoran regist- 
aron per socialista, ĉar Ia popolo 
lasis sin trompi per la devizoj de !a 
registaro ŝajniganta laborist-ani - 
kecon. 

Revigliĝis la laborista movado nur 
en la jaroj 1861-64, k naskiĝis Ia 
Unua Internacio, en kies historio la 
plej grava evento estis la batalo de la 
Pariza Kotnuno (1871). Post ĝia 
malvenko Ia heroaj batalintoj esBs 
po 'multaj miloj buĉataj k ĉiuj 
suspektuloj estis ekzilataj, plejparte 
al Numea (insulo en suda Pacifika 
Oceano). Parizo estis granda kadavr- 
ejo, k la socialista fantomo estis for- 
ekzilita el Francio por tuta jardeko. 

En 1889 la Dua Internacio estls 
fondata en Parizo. Ni scias pri ĝia 
malsukcesa laboro rilate eviton de 
1’milito, pri la mortigo al Johatio 
Jores (Jaures) en Pariza kafejo, la 
tagon antaŭ la inilit-eksplodo (1914). 
Post la mondmilito la laborista mov- 
ado estis skismigita (1920) en Fran- 
cio, k en Parizo speciale la granda 
pliinulto de 1’klaskonsciaj laboristoj 
eksimpatiis kun la Tria Internacio. 
Kun la politika disiĝo plenumiĝis 
la sindikata disiĝo. La movado restis 
paralizita, ĝis la okazintaĵoj de I' 







SENNACIULO 


6. februaro 1934 kun sia minaco je 
faŝismo estigis politikan turniĝon k 
oni starigis Agad-unuecon inter social- 
ista k komunista partioj (somero 
1934), kiu jam nun liveris tre favor- 
ajn rezultojn por la tuta inovado. 

Ce tiu ĉi sunlumigita bildo mi 
haltas k vokas al vi, tutmondaj 
SAT-anoj, kune kun la O.K.K., kiu 
jam komencis prepari nian 15-an 
Kongreson : Estu komence de aŭguslo 
1935 niaj gastoj en Parizo ! 

n. n. 


Pri “ Fajrero ” k Internacia Kooperado 

Ni ricevis leteron de K-do J. Slerken en 
Heerlen (Nederlando), kiu, en dankinda maniero, 
ĝustigas nian recenzon pri la juli-aŭgusta n-o de 
« Fajrero », aperintan en la sept. n-o de «S-ulo ». 
Ni konsideras modcla lian objektivan klarigon 
k volonte cedas lokon al ĝi. Ni elĉerpas la esenc- 
ajn partojn. Ked. 

«Fajrero ne estas organo de la 
Kooperado. Ci antaŭe estis. Sed la 
nederlandaj K-doj ne plu volis kun- 
respondi pri la enhavo, kiu fariĝis laŭ 
ni tro unutendenca... Nun « Fajrero » 
ne estas organo de iu organizo, sed de 
kelkaj belgaj k germanaj K-doj. 

«Kaj pri la Kooperado : Gi ne 
estas iu unuiĝo. Nur estas kunlabor- 
ado inter la apudlimaj Laboristaj 
Esperanto-Grupoj. La celo de la kun- 
laborado estas : internacie uzi la 
lingvon esperanto. Por tio ni organ- 
izas renkontiĝojn, al kiuj partoprenas 
la Gek-doj el la limregiono. Ĉar la 
partoprenantoj parolas la francan, 
germanan k nederlandan lingvojn, 
ni devigas ilin paroli esperante. La 
30. de sept. ni organizis renkontiĝon 
en Tervinselen apud Heerlen, al kiu 
partoprenis pli ol 100 Gek-doj. En 
somero ni ankaŭ ofte intervizitas 
nin — kompreneble nun nur kun la 
belgaj K-doj. La Kooperado do nur 
estas diversaj grupoj, kiuj por aparta 
celo kunlaboras, sed plie ne havas ion 
komunan... La kaŭzo de la malmulta 
sukceso estis — krom la krizo — la 
sinteno de kelkaj germanaj K-doj,kiuj 
ĉiam denove klopodis uzi la renkont- 
iĝojn por propra celo. Ni kompren- 
eble kontraŭbatalis tiun emon k ofte 
estis en la renkontiĝoj egaj disputoj. 

«Antaŭ la regado de Hitler la 
partoprenado al la renkontiĝoj estis 
pli granda. En Heerlen, 1932, ĉeestis 
pli ol 300 Gek-doj. Sed se Hitler ne 
regus, ni certe jam delonge ne plu 
havus Internacian Kooperadon, ĉar 
tiam la germanaj K-doj, kiuj estis la 
plej multnombraj, certe estus klopod- 
intaj fari el la Kooperado 11*E- 
entreprenon. Kaj tion ni ne tolerus. 

« Mi esperas, ke mi per tiu ĉi letero 
donis al vi pli bonan komprenon pri 
la Kooperado k « Fajrero ». Viaj mal- 
ĝustaj opinioj tamen estas kompren- 
eblaj, ĉar el «Fajrero » vi ne povis 
pli ĝuston kompreni. » 

J. Slerken, Heerlen. 

PUBLIKA LETERO AL MULTAJ ESPERANTISTOJ 


Estimataj Samcelanoj ! 

Ni supozas, ke vi apartenas al la 
proleta klaso, t.e. ke vi ricevas salaj- 
ron k ne ekspluatas aliajn homojn. 
Aŭ, se pro favoraj cirkonstancoj vi 
sukcesis akiri iom privilegiitan situ- 
acion, ni tamen volas kredi, ke vi 
deziras la starigon de pli justa soci- 
ordo ol tiu, kiu ĝis nun regis en la 
mondo. Se tiel estas, vi do certe sop- 
iras al paco k al pli facilaj interrilatoj 
inter la popoloj. Ni emas eĉ kredi, ke 
ĝuste pro tiaj konsideroj vi lernis 
esperanton k deziras ĝian disvastiĝon 
ĉiean. 

Se ni ne eraras en niaj supozoj, 
estas tute certe, ke pli ol unu fojon vi 
demandis vin, ĉu la esperanta 
movado estas ĝuste orientita ; ĉu la 
rezultoj atingitaj proporcias kun la 
oferoj faritaj. 

Inter la diversaj organizoj, kiuj 
estas fonditaj por antaŭenpuŝi la 
esperantan aferon, nedubeble UEA 
ludis la plej gravan rolon k faris en la 
pasinto tre atentindajn servojn. Ce- 
tere ĝia fondinto k animinto, Hektor 
Hodler, estis ĉiain inspirata de la 
spirito, kiun ni priparolas pli supre. 
Li estis grandcerba k altanima homo, 
kiu dediĉis sian tutan forton al la 
funkciigo k prosperigo de tiu mond- 
asocio. Bedaŭrinde tro frua morto 
forrabis lin. Sed li certe mortis kun la 
espero, ke lia verko estos daŭrigata. 
Tiucele li eĉ testamentis grandan 
sumon (170,000 svisajn frankojn), 
kiu garantius k certigus al UEA 
normalan funkciadon k prosperon. 

Sed kion ni vidis dum la lastaj 
jaroj ? La organizo estis skuata de 
senĉesaj internaj krizoj, okazigitaj 
de diversaj kaŭzoj, inter kiuj ni 
menciu naciismajn fluojn, kiuj evid- 
ente tute kontraŭas al la spirito en 
kiu estis fondata UEA. Plie, buro- 
kratoj instaiiĝis k havis kiel ĉefan 
celon ĝui komfortan vivon per en- 
spezo de relative tre altaj salajroj. Nu, 
kio rezultis de tio ? La rezulto estas, 
ke UEA daŭre spertas krizon k ke el 
la 170,000 sv. frankoj malavare don- 
acitaj de Hodler restas en la kaso 
proksimume nur 15,000 !!! 

Tiaj estas la faktoj k ni ne mencias 
ilin kun maliceta ĝojo, sed nur tial 
ke ni konsideras kiel devon altiri la 
atenton de la tuta samcelanaro al 
la vera stato de la esperanta movado. 
Ni deziras, ke ĉiuj sinceraj homoj 
serioze prikonsideru la faktojn, komp- 
aru la rezultojn, atingitaj de diversaj 
organizoj k post pripensado demandu 
sin : kiu mondorganizo laboras plej 
efike, plej trafe, kun la plej klara 
konscio pri la fincelo ? 

Por helpi al vi respondi al tia 
demando, ni permesas al ni konigi 
al vi la laboron faritan de Sennacieca 


Asocio Tulmonda (SAT) dum 14 jaroj. 

Antaŭ ĉio necesas rimarkigi, ke la 
fondintoj k gvidantoj de tiu organizo 
neniam havis je sia dispono grandajn 
sumojn. Male, SAT eĉ estis viktimo 
de makiavela entrepreno, kiu forrabis 
de ĝi antaŭ tri jaroj almenaŭ 100,000 
fr. frankojn. Tian friponan agon faris 
Sovelrespublikara Esperanta Unio ’. 
Malgraŭ tio, malgraŭ la fakto, ke 
niaj anoj plejparte estas laboristoj 
kun malalta salajro; malgraŭ la 
granda daŭra senlaboreco reganta ĉie 
en la mondo ; malgraŭ, ke en diktator- 
ecaj landoj nia Asocio estas malperm- 
esata, tamen ni povas submcti al via 
ekzameno jenajn pozitivajn rezultojn 
de nia laboro : 1) SAT okazigis 14 
universalajn kongresojn, kiuj havis 
ĉiuj tre grandan propagandvaloron. 

2) SAT eldonis 10 Jarlibrojn, kiujn' 
ricevis la membroj por tre malalta 
kotizo. 

3) SAT aperigis 4 gazetojn : a) la 
semajnan, 12-paĝan Sennaciulo , kun 
eldonkvanto de 5,000 ekz-oj 2 ; b) la 
monatan, 16-20-paĝan literaturan, 
Sennacieca Hevuo kun eldonkvanto 
de 2,000 ekz-oj ; c) la pedagogian 
Sennacjeca Pedagogia Pevuo 3 kun 
eldonkvanto de 1,200 ekz-oj; d) la 
facillegeblan k instruan La Lernanlo, 


kun eldonkvanto ĝis 12,000 ekz-oj. 

4) SAT eldonis 53 verkojn kun 
entute pli ol 5,000 paĝoj. 

Inter tiuj verkoj aparte menciinda 
estas Ia Plena Vorlaro de Esperanto, 
kies dua eldono aperis antaŭnelonge 
k kiun la tuta gazetaro tre favore 
recenzis. 

Ni ne parolos pri la diversaj servoj, 
kiujn nia Asocio faris al multaj el 
siaj anoj. Ili certe estas komparindaj 
kun tiuj de UEA. Ni nur insistas pri 
jeno : bonvolu kompari la agadon de 
UEA de post la morto de Hodler ĝis 
nun kun tiu de SAT, ne forgesante pri 
la monrimedoj, kiujn havis je sia 
dispono respektive ambaŭ organizoj. 
Se vi faros tiun komparon; se vi 
objektive ekzamenos la nombrojn k 
la faktojn, ni estas certaj, ke vi alve- 
nos al konkludo tute, senrezerve 
favora al SAT. Tiam vi sendube 
konvinkiĝos, ke en la intereso de la 
esperanta inovado estas via devo ariĝi 
en niajn vicojn, partopreni niajn 
klopodojn, ĉar nia movado estas la 
plej efika, la plej rezultdona, konsid- 
ere la rimedojn uzatajn. 

Sed eble vi opinias, ke SAT havas 
parti-politikan karakteron. Se tiel 


■ 1 Ĝiujn delalojn pri la afcro ni povos konigi al 
vi, se vi vere havas intereson pri la SAT-movado 
k deziras subteni ĝin. 

2 Nun pro la rabo, kiun ni priparolis k pro la 
senlaboreca krizo Sennaciulo aperas nur monate 
en la eldonkvanto de 4.500 ekzempleroj. 

8 Pro la samaj kaŭzoj pli supre menciitaj, tiu 
Revuo ne piu aperas. 

estas, ni tuj diros, ke vi grave eraras. 
Neniam nia Asocio celis ludi politikan 
rolon, fari politikan agitadon k tiel 
konkurcnci kun politikaj organizoj. 
Estas vero, ke troviĝis en niaj vicoj 
personoj, kiuj provis trudi tian taskon 
al SAT k fari el ĝi fdion de la Ill-a 
t.n. Moskva Internacio; sed estas 
ankaŭ vero, ke tia provo fiaskis k 
ke tiuj politikemaj SAT-anoj for- 
Iasis nian Asocion k provis starigi 
iun... Internacion ! Cetere anoj de 
la Il-a Internacio iom pli poste imitis 
tiun sensencan skismecan ekzemplon 
k ankaŭ provis starigi Internacion... 

Ĉar ni deziras varbi vin al nia 
entrepreno, tion ni volas fari lojale 
k honeste. Ni ne prezentos nin al vi 
kun masko. Estas tute vere, ke SAT 
ne estas neŭtrala rilate al eksplu- 
atantoj k ekspluatatoj, rilate al sub- 
premantoj k subprematoj ; ĝi estas 
kontraŭ la unuajn k por la duaj ; 
ĝi estas kontraŭ la maljuston k por la 
justo, tial ni komence diris, ke ni 
supozas, ke vi celas kiel ni la starigon 
de justa k paca sociordo en la mondo. 

Ni ne estas tiom memfidaj, ke ni 
povus supozi, ke la legado de ĉi 
tiu letero sufiĉos por detrui en via 
spirito la miskomprenojn, kiujn eble 
vi havas pri nia movado. Tamcn, ni 
kredas, ke ĝi almenaŭ vekos ĉe vi la 
deziron ekscii pli detale pri SAT. Ni 
sekve nur aldiros, ke ni restas je via 
dispono por liveri al vi ĉiun informon, 
kiun vi dezirus ricevi. Skribu al ni. 

En la espero, ke ni aŭdos ion de vi, 
bonvolu akcepti nian sinceran k 
samcelanecan saluton. 

La Plenum-Komitalo de SAT. 


ANKORAŬ PRI LA HOLANDAJ 

NOMADOJ 

K-do J. v. Scheepen (18 206) en 
sia lastnuinera artikolo forgesis gra- 
van motivon rilate la « nomadecon » 
de 1’holandanoj. 

En Hoterdamo oni kohstruas nov- 
ajn kvartalojn. La domoj estas pli 
belaj ol la malnovaj, sed ankaŭ la 
mona afero ludas gravan rolon. Car 
multaj domposedantoj donas la rajton 
al luontoj loĝi senpage dum unu 
semajno, dum du semajnoj, eĉ... dum 
du monatoj. Tio precipe rilatas al la 
novaj domoj. Nun estas multaj famil- 
ioj, kiuj, loĝinte en malnovaj domoj, 
enloĝiĝas la novajn, ĉar ili ne bezonas 
purigi siajn hejmojn, dum pli inalpli 
longa tempo ili loĝas senpage, k post 
kelkaj monatoj ili serĉas alian novan 
loĝejon kun la samaj kondiĉoj. Mal- 
graŭ la kostoj de la transloĝiĝo ili 
ŝparas monon. Tio povas okazi, ĉar 
estas sufiĉe da loĝejoj k la domposed- 
antoj devas allogi la luontojn. Krom 
la motivoj nomitaj de K-do v. Sch. 
ankaŭ multaj familianoj transloĝiĝas 
pro la suprenomita kialo. is 093 . 


Komunikoj de la Plenum-Komitato 

de SAT 

1. Malgraŭ la decido de la Kon- 
fliktkomisiono k la unuanima aprobo 
de la Kongreso (Vd. Protokolon, 
p. 4-5 ), K-do S. Aarse, Amsterdamo, 
sendis al ni novan proteston « kontraŭ 
la faklo , ke la SAT-aparato ne donis 
okazon al mi diri mian opinion, nur 
al konlraŭopinianloj de mi ». Estas 
tule kompreneble, ke la vidpunkto de 
K-do S. A. ne eslis reprezenlita ĉe la 
Kongreso, ĉar nek li mcm ĉeestis ĉi 
lastan, nek li komisiis alian samurb- 
anon el la multaj, kiuj parloprenis la 
Kongreson, prezenli lian vidpunklon ! 
Cetere la « kontraŭopiniantoj » celis 
nur defendi ta interesojn de la Asocio. 

K-do Aarse protestas kontraŭ tio, 
ke la Socialisla Frakcio el SAT-anoj 
akceptas nur anojn de la II. lnlernacio 
(Socialdemokraloj). Eslas evidenle, ke 
mullaj socialistoj (en la larĝa senco 
de la vorlo !) ne eslas akordaj kun la 
II. Inlernacio k lial ne povas aliĝi 
al la nomila frakcio. Sed nenio mal- 
helpas tiujn K-dojn fondi siavice 
frakcion, en kiu povus unuiĝi sam- 
pensanloj. Sed eslas same evidente, ke 
la Asocio neniel povas interveni en 
aferoj de tiuj frakcioj, liom lorige kiorn 
ilia agado konformas al la Stalulo de 
SAT. La SA't-organoj disponigas al 
oficialaj komunikoj de la frakcioj nur 
liom da spaco, kiom permesas la 
cetera tekstaro de la organo k lciu estas 
proporcia al la kadro de la gazelo. 

2. Laŭ komisio ricevila en la Valen- 
cia Kongreso (vd. p. 10 de la Protokol- 
aro) ni skribis al la Lab. Tiadio-Asocio 
« VARA »en Ililversum (Nederlando), 
por alingi, ke evenluale estu dissend- 
ataj de la liuloka radio-siacio esp. 
disaŭdigoj kun sciigoj pri lab. movado 
uliligeblaj ankaŭ en landoj, kie nun- 
tempe la lab. movado eslas subpremala. 

« VARA » respondis lelere la 31-an 
de oklobro, ke ne eslas eble plenumi 
la peton, ĉar ĉiuj dissendolaj leksloj 
bezonas la aprobon de Radio-konlrol- 
komisiono k «estas absolule neeble, 
ke dissendoj, kiuj subtenus iun malle- 
galan laboron, eslus permesataj. Ta- 
men la VARA eslas prela por inler- 
kontakti kun la enlanda organizo pri 
esp. Icurso antaŭ la mikrofono ». 

3. A.D.L.E.L. Kiel jam dirile en 
nia Raporlo al la Kongreso dc Valencio 
(p. 56 de la n-o 419 de « S-ulo »), la 
aperdatoj por la libroserio de ADLEL- 
verkoj ŝanĝiĝos per la fakto, ke la unue 
eldonilaj du verkoj ĝis hodiaŭ ankoraŭ 
ne produktis sufiĉe da mono, por povi 
pagi la elspezojn necesajn por la 
presigo de la tria volumo (originala 
verko). Ankaŭ ne ĉiuj K-doj aliĝintaj 
al la enlrepreno, pagis jam sian trian 


kolizparlon, kiu esias 10 fr. fr. (por 
la bindita ekz-o 15 /r. /r.) 1 . 

Ĉi liu faro de kelkaj perlurbas iom 
nian planon. Ni petas do la aliĝintojn, 
ankoraŭ plue pacienciĝi rilate la 
aperon de la tria volumo, pri kiu ni 
povos komuniki ĉi-loke espereble bal- 
daŭ. 

4. Jarlibro. La eldono de la Jar- 
libr(el)o okazos je la sama dato, kiel 
ĉi-jare (do en januaro 1935 ). La 
kondiĉoj reslos ankaŭ la samaj. Aperos 
la adresoj de /'Perantoj k funkciuloj 
de la Asocio, krome liuj de izoluloj. 
Kiuj krome deziras vidi pro iuj 
motivoj sian adreson en la Jarlibro, 
liuj devas pagi sumon de 5.— fr. fr. 
ekstraj ; kiuj deziras korespond-anonci 
en la J., pagas la samon, k ni konigos 
ilian deziron per simpla litero K 
anlaŭ la nomo. Datlimo por Jarlibraj 
aferoj eslas principe la 15-a de decem- 
bro (por ekstereŭropaj landoj ni akcep- 
los ĝis la 31 -a de dec.). 


EN ĈIO NACIISMO: 

En la monato oktobro la neder- 
landanoj travivis denove grandan 
nacian feston. La aviadilo « Uiver» 
(Ejver) kondukita de holandanoj. 
gajnis en la aviadil-vetflugo Londono- 
Melburno la duan premion. Neder- 
lando festis, ĉar tia giganta rezulto 
donis al nacia Nederlando belegan 
okazon por plifortigi k refreŝigi la 
patriotismon. 

La gazetoj dediĉis tutajn paĝojn al 
la granda nacia triumfo. La Radio- 
sendstacioj konkuris kun ili, por pli- 
intensigi la frenezon ĉe la popolo. 
Kaj mi devas konfesi, ke ili ambaŭ — 
gazetaro k sendstacioj tute sukcesis. 
ĉar preskaŭ ĉiu homo kun granda 
ekscito priparolis la heroaĵon de la 
Ejver. La popolo dum kelkaj tagoj 
estis tute kaptita de tiu ĉi okazintajo 
k kun retenita spiro ĝi legis k aŭs- 
kultis « Ejver-novaĵojn ». Burĝoj el- 
domigis la naciajn flagojn, kiuj ankaŭ 
llirtis sur oficialaj konstruoj. Neder- 
lando festis, ĉar usona aviadilo, kon- 
dukita de holandaj aviadistoj, atingis 
Melburnon kiel dua. Baldaŭ la aviad- 
istoj revenos en Nederlandon k tiam 
la ĝojo inter la nederlanda popolo 
estos ankoraŭ pli intensa. 

Kiom da prudentaj homoj Neder- 
lando havas, — prudentaj homoj, 
kiuj komprenas, ke tiaj festoj estas 
nur preparo de milit-spirito; kiuj 
komprenas, ke ĉiu aviadilo estas 
esence militaparato el la plej terura 
speco ? Ne multajn ! 

Nederlando ĝojas, ĉar montriĝis, 
ke ĝi ankaŭ en la aviado nuntempe 
povas konkuri kun aliaj modernaj 


1 La tuta ahono al la scrio koslas 50 fr. fr. 
(72 fr. fr. por hinditaj volumoj). 

nacioj. Sed ke r tiu aviado estas milit- 
aviado, tion oni ne klarigis al la 
popolo, tio ne estas komprenata de 
la granda amaso. 

Kaj kun granda ĉagreno mi kon- 
statis, ke la socialista laborist-gazet- 
aro kunfestis, helpis al la nacia 
frenezo k dediĉis la fruntpaĝojn de la 
gazetoj al la granda nacia venko. La 
laborista gazeto «Voonvaarts» eĉ 
eldonis ekstran bultenon kun la 
grandlitera surskribo : « La ŝancoj de 
la « Ejver » pligrandiĝis ! La angloj 
havas averion ! » Vi povas kompreni 
la efikon de tiaj vortoj. 

Ne estas mia celo ataki la abon- 
antojn al tiaj gazetoj, nek ataki iun 
tendencon, kies adeptoj troviĝas en 
nia SAT-movado. Mi estus malbona 
SAT-ano. Mi ankaŭ scias, ke la SAT- 
anoj, kiuj aboniĝis al tiuj gazetoj, 
ne konsentas en tiai insidaj, naciaj 
sensencaĵoj, al kiuj helpas la social- 
ista laborist-gazetaro. Sed ne sufiĉas 
nekonsenti, ne sufiĉas rezignacii. Kiel 
vera SAT-ano oni morale estas devig- 
ata protesti kontraŭ ĉio, kio estas 
malinda en nia movado socialisma. 

Se sekve de ĉi tiu artikoleto la 
Gek-doj aŭ la Socialista frakcio el 
SAT-anoj sendus proteston al la 
redakcioj de tiuj lab. gazetoj, mi 
estus atinginta mian celon, kiu estas: 
< .ie k ĉiel protesti kontraŭ milito k 
ĝiaj preparoj. n„ s rw.*. 


ATENTU ! Nov-aliĝantoj, kiuj pagos jam 
en decembro la kotizon por 1935 (parte 
aŭ tute), ricevos senpage la decembran 

“ S-ulo ” n ! 


POR AKIRI ĜUSTAN PRIJUĜON 
SUPER DOKUMENTO 

En la raporto de la Sennaciisia 
l'rakcio, publikigita en la lasta n-ro 
de « S-ulo », estas citita oficiala teksto 
sovetia, laŭ kiu oni ekscias, ekzemple, 
ke parencoj de dizertinto povas esti 
kondamnataj je kvin ĝis 10 jaroj da 
malliberigo. Por ke Ia legantoj de la 
gazeto povu prijuĝi tiun leĝon laŭ 
ĝia apliko, ni komunikas jenan kon- 
kretan ekzemplon : 

Okaze de la antaŭnelonga vizito de 
sovetia ŝiparo en la pola haveno 
Gdjnia, la maristo Voronkov el la 
hirasŝipo Marat dizertis. Sekve de 
t io la militista juĝistaro mortkondam- 
nis lin k ordonis la tujan areston de 
'<aj parencoj, kiuj estos malliberigataj 
dum 10 jaroj kiel garantiuloj. La 
motivo de tiu ordono estas laŭvorte 
jena : « pro ebla kunkulpeco eĉ pasiva 
aŭ senkonscia ». 

La ŝipano Voronkov ne povas esti 
•nortpafata, ĉar li forkuris ; dume liaj 
parencoj sidas en malliberejo k sen- 
nube meditas pri la plej bona maniero 
konstrui socialismon en unu sola 
lando. 

(Komunikita de la S.F.) 


15-a KONGRESO DE SAT EX 

3.-7. AŬGUSTO 1935 


PARIZO 


Unua Komuniko 

La formiĝo de l’OKK. — Kiam 
ni decidis akcepti la taskon organizi 
la 15-an Kongreson en Parizo, unu 
el la ĉefaj konsideroj, kiuj gvidis nin, 
estis tiu, ebligi al kiel eble plej da 
Gek-doj la partoprenon al la venont- 
jara Kongreso, malgraŭ la kriza 
periodo, kiun la mondo travivas. La 
Pariza SAT-anaro, akceptinte inviti 
la Kongreson al sia urbo, elektis 
Organizan Kongres-Komilalon el jenaj 
Gek-doj : Aspes, firiard, Ida, Kaŝon, 
Lagrange, Le Sidaner, Pdris k Peruĝi. 
Inter ili jenaj oficoj jam estas distrib- 
uitaj : Pdris, prezidanto, Kaŝon, 
sekretario, gazet-propagando ; Le Sid- 
aner, helpa sekretario; Lagrange, 
trafik-aferoj. 

Kotizo. — La kotizo estas fiksita 
sur la bazo de 20 /r. jrankoj. Tio 
signifas, ke holandano devas pagi 
2 guld., hispano 10 pesetojn, sviso 
4 sv. fk., svedo 5,20 kr., ktp. 

Adreso por ĉiuj aferoj, pagoj k 
leteroj, estas ekskluzive la Sidejo 
de SAT, 67, avenue Gambetta, 
Paris 20 1 . De tie estos distribuataj al 
la OKK-fakuIoj la diversaj petoj ; 
do bonvolu noti tion ! La OKK petas 
vin esti ŝparemaj k indulgemaj rilate 
deinandleterojn k diversajn inform- 
petojn; ĝi certigas, ke en konvena 


1 Por la pagoj uzu la poŝlĉekajn kontojn de 
SAT ! 


tempo aperos ĉiuj necesaj informoj en 
« S-ulo » (rilate vojaĝon, hotelojn, 
eventualajn rabatojn, ktp.). Sekve 
ne necesas ŝarĝi senutile la sekret- 
arion per individuaj demandoj pri 
tiuj aferoj. Oni uzu tiun rimedon nur 
en specialaj kazoj ! 

Vojaĝo, loĝado. — En tiu ĉi 
unua komuniko ni ne jam povas doni 
detalojn k precizigojn ; oni atendu la 
sekvantajn komunikojn. Tamen estos 
zorgate pri rabatita bileto minimume 
por la franciaj fervojoj. Rilate loĝ- 
adon ni povas certigi la eblon starigi 
tendaron en Ia proksima ĉirkaŭaĵo 
de Parizo, por la bonuzo de K-doj, 
kiuj alportante sian tendon intencas 
ŝpari la elspezojn por hotelo. 

SOMERLERNEJO ANTACKONGRESA. 

— Krom la Altlernejo, kies lekcioj 
estas antaŭviditaj por la kongres- 
tagoj, same kiel en Stokholmo k 
Valencio, ni havas la intencon aranĝi 
anlaŭ Ia Kongreso, do fine de julio, 
8-10-tagan Somerlernejon (kun per- 
fektiga esp. kurso, ktp) en bela 
pejzaĝo proksime de Panzo. Interes- 
uloj sin anoncu speciale ! 

Ni finas tiun ĉi komunikon kun la 
peto al la Gek-doj, aliĝi sufiĉe frue al 
la Kongreso, ne atendante eĉ la 
eldonon de speciala Aliĝilo, ĉar r i 
devas disponi jam frue grandan 
sumon por povi lui indan Kongres- 
ejon ! 

OKK. 


Tra la Esperanta Gazetaro 


Nova LEA-organo ! 

Ni salutas bondezire la aperon de « Lingvo 
Internacia », monata gazeto por propagando de 
esp-o inter.la laboristaro en Polio, kiu estas 
redaktata de nia ĉefperanto en Polio, K-do 
Vladisl. Lekovski (adr. de l’Red. k Adm. : 
Marszalkowska 81, \Varszawa), ( iia unua n-o jus 
elvcnis (formato 15 x23 cm. t 12 paĝojj, kun ĉefe 
pollingva enhavo. EI la sciigoj de la redaktoro 
ni notas, ke «ĝis nun nenia laborist-tendenca 
gazeto aperis en Polio, pro la disiĝo de nia mov- 
ado k manko de ia kunagado inter la apartaj 
asocioj. « L.I. »... estas organo ne de iu grupo aŭ 
asocio, sed de luta nia rnovado. Bedaŭrinde la 
ŝtatadministracio malpermesis uzi klasbatalan 
nomon por nia gazeto...» N.B. 

Danĝeraj ŝparemuloj 

Ln informilo de la Esperanto-Asocio de Est- 
onio n-ro 152 de oktobro donls ekzemplon, 
kiel manipulas iuj esperantistoj la «klaran» 
lingvon espcranto sendante telegramojn : 
«alveturosmi jedekahoro akceptumin ĉestaci- 
domo ». Prave konkludas la gazeto : «.. ekzistas 
jam urboj, ekz. Tallinn, kie la telegrafoficistoj 
konas esp.; ili devas cn tiaj okazoj ne nur honti 
pro la trompemo de siaj karaj samideanoj, sed 
ankaŭ estas dcvigataj enkasigi la pagdiferencon 
de la malagrable surprizitaj adresitoj. Kaj la 
rezulto de tiaj ripetaj faroj povus eble esti forigo 
de esp. el la listo de ia klaraj lingvoj... » 


Hegno de /’ Papo 

En nekrologo al Dollfus « Espero Katolika * 
n-o 121 de oktobro skribas per ia plumo de sia 
prezidanto J. Font Giralt, sacerdoto. jenon : 

«Fondita sur tiuj katolikaj principoj, li 
(Dolfus) starigis novan Konstitucion, en kiu la 
plej granda parto de la instruoj entenataj en la 
enciklikoj dc Leono XIII ‘ Herum Novarum ’ k 
de Pio XI , Quadragesimo Anno * estas enigitaj. 
Forigante la perforton k akceptante la legitimajn 
liberojn de la popolo, miskonitajn aŭ ekskludit- 
ajn de aliaj sisteinoj. DoJTus intencis doni al sia 
Patrujo gubernion bazatan sur la korporati\aj 
principoj. Ni povas fieri, ke li estis lu unua regist- 
arestro, kiu realigisla principojn majstre prezent- 
itajn de la socia katolika skolo. » 

La laboruloj tutinondaj ne forgesu observi 
tiun ĉi paradizon de V Papo : Ili spertos la 
praktikon de la Katolikismo. Dolfus en Aŭstrio, 
flil Robles en Hispanio insistegis pri la ekzekuto 
al kaptitaj laboristoj, kiuj defendis la fundam- 
entan leĝon de siaj respektivaj ŝtatoj. La vizaĝo 
de PPapo ne ŝanĝiĝis. 

\falagrablaj « samideanoj » 

La disputo inter la du esp.-asocioj en Germ- 
anio produktas strangajn florojn de la norda 
rasspirito. « Gerrnana Esperantisto » de oktobro 
reproduktas du leterojn interŝanĝitajn de la 
prezidantoj de ambaŭ asocioj. Dum tiu de s-ro 
VValter (GEA) ling\e k laŭ enhavo estas korekta 
k montras objektivecon, tiu de Piĉ (Pietsch) estas 
ridiga salato. Ni ĉerpu unu frazon, por montri la 
spiriton de tiuj « renovigistoj » : 

« Vi (la GEA-anoj) estas tiel nomataj kulturitnj 
nacisocialistoj... Ni estas la absoluta kontraŭo I 

ŜENNACIULO 


Ni pugne surfntpas la tablon, k ni estas harmoni- 
*maj k kamaradecaj kun tluj, kiuj rigore obeas, 
k ni eljetas tiujn, kiuj ne volas, eksterdoinen. » 

Progreso en Skandinavio 

Kun plezuro ni legis en la oktobra n-o de 
«Syenska Arbetar-Esperantisten », ke la danaj 
K-doj dc nun dividas ĝis piue la spacon de la 
nomita gazeto kun la sveda frat-asocio. Esper- 
eble tiu paŝo sekvigos tiagradan disvastigon de 
nia lingvo, ke la ilanaj Gek-doj baldau povos 
eldoni propran organon. 

11. P. 


En nia movado 

(Kroniko) 

Britio. La Londona Laborista Esp. Klubo 
reviviĝis antaŭ kelkaj scrnajnoj k kunvenas nun- 
tempe ĉiun sabaton de la 18.30 h. en 144, High 
Holborn, London W.C. 1. La klubanoj kore invi- 
tas vizitontojn, k eksterl. Gek-doj estas speciale 
bonvenaj. Nederlando. Amslcrdamo . La ĉi- 
loka « Unua Nederlanda Transportlaborista 
Esp.-Grupo » okazigis sukcesan ekspozicion kiel 
enkondukon por nova kurso. Ci dauris tri tagojn 
k postulis dum tiu tempo, same ankaŭ antaŭe k 
poste, niajn plenajn fortojn. Per ĝi la estraranoj 
de nia sindikato estis venkataj, k ili tute kon- 
sentis, ke nia laboro k nia celo estas tre gravaj 
por la laboristaro. En la unua vespero paroladis 
K-do Muller en la ejo, en kiu troviĝis la mult- 
flanka materialo sur 7 grandaj tabloj k sur la 
muroj. Poste K-do llelsen parolis esp-Iingve, por 
ke la ĉeestantoj aŭdu la belsonecon de nia lingvo. 
Kiel rezulto enskribiĝis 122 novaj kursanoj, 
dividotaj en 3 aŭ 4 kursojn. 


NEKROLOGO 

La 15-an de «ktohro mortis unu el niaj 
plej sindonaj k fervoraj anoj 

K-dino Martina Gezina KRAMER 

(SAT-ano 17.454) 

en aĝo de 71 jaroj. Kvankam laŭ naskiĝo 
ŝi ne devenis el laborista mcdio, ĉefe la lab. 
movado ĝuis ŝian plenan simpation k helpon. 
La loka Lab. Esp. Hondo suferas grandan 
perdon. 

Honoron al ŝia rnernoro ! 

La Apeldorna sekcio de Nederlatida 
F.L.B. 


E. Lanti : Absolijtismo. Parolado en Ant- 
verpcno, 1934. Eldono de SAT k FLE. Prezo : 
l fr. fr. (0.10 hgd.). 16 pĝ. Form. 15x23. 

Mi ne lidas al flatuloj; veremaj hoinoj estas 
preferindaj. En «Absolutismo » Lanti ne llalas, 
sed eldiras sian honestan opiniop. Pro tio li 
estu dankata. La devizo de Lanti povus esti tiu 
de ĉiu agemulo en Esperantio : « Ne necesas 
esperi por entrepreni , nek sukcesi por persisti ». 

La batalo por kornuna lingvo praviĝas jene : 
« ĉiu normala k sana homo sentas en si bolantan 
energion, kiu ncpre devas elŝpruci. La esenca 
demando sekve estas : kiel plej bone utiligi tiun 
energion ? Mi ĉiam opiniis, ke ne ekzistas pli 
trafa maniero ol dediĉi sin al alta, nobla celo, — 
k tia estas la agado por ekipi nian klason per tut- 
monda interkomprenilo k tiel helpi al ĝia vcnko 
super ekspluatado k rnaljusto. » 

Lanti citas kelkajn trafajn absolutisinajn 
ekzemplojn k montras, ke en ili kuŝas grandparte 
la plorinda stato nuna en la mondo. Evidente 
iuj legantoj skuos la kapon pri la hereza sam- 
niveligo de Lanli: Stalin, Musolini, Hitler starigis 


sian propran dogmon k neniu el iliaj respektivaj 
regatoj rajtas esprimi libere sian opinion. Dubi 
estas malperinesale. 

En nia teknike progresema epoko la muroj 
inter la popoloj estas pli dikaj k pli altaj ol iam 
ajn. Kontraŭ la naciismo K-do Lanti rekomendas 
sennaeiismon. La postmilitaj interbataloj en la 
laboristn movado, kiuj ebligis starigi faŝismajn 
reĝimojn, estas menciataj de li, sed li preterlasis 
diri, ke ne malofte instigis la akrajn fratbatalojn 
gvidistoj, kies ĉefa celo fariĝis konservi siajn 
bone pagatajn postenojn. 

Ideoj estas potencaj fortoj. Kiuj opinias, ke 
ideoj estas nur reflektoj de la ekstera medio, tiuj 
kontrafias sin inem, ĉar ili agitas k propagandas, 
por ŝanĝi la ideojn de siaj kontraŭuloj. Karlo 
Marks erare opiniis, ke la popoloj pli k pli al- 
proksimiĝas paralele kun teknika progrcso, ĉar 
hodiaŭ la antagonismoj inter la popoloj pli k 
pli akriĝis. Marks k Engels tro alte taksis la rolon 
k elikon de la ekonoiniaj faktoroj. «Mond- 
merkato k industria egalformeco estas nur 
antaŭaj kontliĉoj por kunfandiĝo de Fpopoloj. 
Necesas plie, ke la spirito de Fhoinoj ankaŭ estu 
preparata al tiu kunfandiĝo ». Kaj tiurilate nenio 
eslis farata en la laborista movado ĝis la starigo 
de SENNACIECA ASOCIO TLTMONDA. 
Marks rekomendis tutinondan unuiĝon al la 
laboristaro. «Estas absurde », diras Lanti, 
« rekomendi unuiĝon al homoj, se ili ne povas 
interkompreniĝi, se ili ne povas lcgi la samajn 
gazetojn, studi la samajn librojn k interdiskuti 
sen la helpo de tradukistoj k interpretistoj.» 

Lanti linas : « Esperanton kreis hoina cerbo, 
instigile de la deziro pri fratiĝo inter la homoj. 
Tiun idealon ni tenu viva en niaj koroj k ni 
disvastigu ĝin kun la sama fervoro, kiel iuj 
danĝeraj absolutuloj disvastigas siajn mal- 
humanajn ideojn. A1 la naciismo, kiu frenezigas 
la homojn k faras el ili kruelajn bestojn, ni 
kontraŭstarigu la sennaciismon, kiu povos savi 
Ia homaron ». 

« Absolutismo » meritas esti tradukota naci. 
lingven k raetota en la manon de ĉiu hoino. 
Ciu esperantisto ĝin profite legos. 16285. 


GRAMOFONDISKO 

La Internacio k La Espero sur sama disko 
aperos meze de dec. kantitaj de la mikfeita 
fioro “La Kantobirdaro** Stokholmo, laŭ ar. 
dc dir. Karl Nordstrŭm. la prczo estas 3 sv. 
kr. plus afranko (en Svedio 0 : 60 kr; en 
Danio k Norvegio 0 : 90 kr. Finlando 1:50; 
Nederl., Polio, Cefioslov. k Germ. 1 : 75; 
Estonio, Francio, Belgio, Svisio k Anglio 
2: — ; Aŭstrio k Litovio 2: 25 ; Italio 2 : 50 
Hispanio 3 : —; Sovetio k Usono 3 : 30 ; ĉio 
laŭ sv. krono. Mendu ĉe: EsperantosdngkOren, 
Upplandsgat. 1, Slockholm, Svedio ; poŝtĉeka 
konto576 50. Ce mendo de minim. lOdiskoj 
10 %. 


Deje Esp.-klubo dez. korespondanlojn 
ĉiulandajn. Unufojan respondon ni cert- 
igas. Skribu al K-do John Blom, 105 
Deje , Svedio. 


Nia Esperanto-grupo deziras korespondi kun 
ĉ. I. pri ĉiuj temoj. Skribu multnombre, ni 

certe respondes. 

Adreso: ** La Verda Stelo ** Bilthoven. 

Nederlando. 


Ni altiras vian atenton al la suplementa folio, 
de tiu ĉi n-o, entenanta la Tarifaron por la Jaro 
1935. 

Ni petas repagi sufiĉe frue, por facillgi nlan 
administracian laboron k certigi al vl seninter- 
rompan liveron de la gazetoj. 


Memornoto 

Priesper. artik. k notojn eniiavis : Signa - 
len, Stokh., 11., 18., 25. 10., 1., 8., 11.; Arbetaren , 
Stokh., 13, 23.10.; De Fakket , Amsterd., 22.10., 
8.11. Tribuna , San Juan, 25.9.; El Trabajo , 
Mar del Plata, 25.9. (recenzo pri esp. libroi); 
Tribuna, Tandil 22.9. 

Pri la I4-a SAT-Kongreso : O Commercio 
do Porto , I.8., enhavas unuapaĝe longan artik- 
olon kun detalaj informoj pri la cclo k la taskoj 
de SAT, la disvastiĝo de la inovado en Portug- 
alio k Hisp. (verkitan de ĝia speciala korespond- 
anto). Temas pri unu el la piej gravaj portug. 
jurnaloj. 


Korespondado 

I*» « 

Hispanio. 

Kdo A. Nadal , Pont y Vicii 14, Palma de 
Mallorca, Balearoj, interŝ. I‘M kĉl., precipe 
Sovetio. 

Juna K-do dez. koresp. kun Gek-doj el ĉl, 
pĉt. Hesp. gar. Bikardo Senis , Bonaire 13— 3°, 
Valencia. 


Hungario. 




25 Gek-doj dez. koresp. kĉl. pri ĉt. Francisko 
Labas, Bakospalola, Kossuth-u. 2. 

Nederlando. 

K-do T. Geuzebroek, A 98, \Veslzaan, dez. k. 
kun Gekdoj el ĉl. pri ĉt., prefere pri laborista 
movado. Mi certe respondoS. 

Esp. grupo dez. kor. kolektive k individue f>ri 
politiko. ekonoiniaj cirkonstnncoj de la lab., 
vivo de la virinoj, instruado, tekniko, poŝtaferoj, 
naturo, ktp. Adr. : J. Suk, Onderlange 1, 
Amsterdam- 0. 


Tekslaborista sindikato interŝ. inform- 
ojn pri laborkondiĉoj en la Teksfako kun 
Polio, Ccĥoslovakio, Japanio. Skribu al 
Oskar Lindberg, Jespersg. 12, MalmO, 
Svedio. Laboristoj en galoŝinduslrio ! 
Por inlerŝ. de informoj skribu al la sama 
adreso ! 


Abonu k nbonigu al 

SENNACIECA REVUO 

la ĉiuinonata 16-paĝa, ilustrita soci- 
politika k literatura revuo de SAT. 

EI la enhavo de 1’nov. kajero : 
V. Maris (Morris) k lia epoko — Hisp- 
anaj nunaĵoj — Letero el Germanio — 
La Huĝa Armeo, ktp, kc. — Originalaj 
literaturajoj — Sub la Sagoj de 
1* Kritiko, kc. 

Unuopa n-o: 2.25 fr.fr. 

SAT, 67, avenue Garnbetla, Paris 20. 


SAT-Bondo de Malmb interŝ. ĉiu- 
specajn informojn pri laborkondiĉoj ĉe 
metal-, teks-, konstru-, komunum-, fiemi- 
k gazetlaboristaj fakoj por utiligi al la 
sindikatoj. Adr. : Einar Norman , Stureg. 
9, Matrnb, Svedio. 


Le Gtranl: L. Glodeau 


Pres. Granchamp, Annema88E-861-11-34. 



























